kardosdrur/scandi-wiki huggingface dataset:
Mathias Kvistgaarden

Mathias Damm Kvistgaarden (født 15. april 2002) er en dansk fodboldspiller, der spiller for Brøndby IF.

Klubkarriere

Brøndby IF 
Kvistgaarden startede med at spille fodbold i IF Skjold Birkerød i hjembyen Birkerød som seksårig, og som 11-årig rykkede han til Lyngby Boldklub. Hans talent som angriber var tydeligt for de fleste, og i en alder af 13 kom han til Brøndby IF, hvor han blev indlemmet i deres talentakademi, Masterclass. Kvistgaarden blev inkluderet på U/19-holdet i sommeren 2019, hvor han scorede ni mål i 14 kampe i U/19 Ligaen.

Kvistgaarden fik sin førsteholdsdebut for Brøndby i en Superligakamp mod AaB den 5. juli 2020, efter angriberne Simon Hedlund og Samuel Mráz meldte afbud på grund af COVID-19-smitte. Han kom på banen i det 73. minut for en skadet Mikael Uhre, men kunne ikke forhindre holdet i at tabe 0–2.

Referencer

Eksterne henvisninger 

Fodboldspillere fra Danmark
Fodboldspillere fra Brøndby IF
Fodboldspillere fra Lyngby Boldklub
Fodboldspillere fra Idrætsforeningen Skjold Birkerød
Jacob Hindsgaul

Jacob Hindsgaul Madsen (født 14. juli 2000 i Middelfart) er en forhenværende professionel cykelrytter fra Danmark, der senest var på kontrakt hos .

Referencer

Eksterne henvisninger 
 

Mandlige cykelryttere fra Danmark
Personer fra Middelfart
Climaniacs

Climaniacs er en dansk dokumentarserie for børn fra 2009. Den består af otte korte film lavet af lige så mange forskellige instruktører. Filmene behandler de aktuelle klimaproblemer, som politikere og beslutningstagere skal forholde sig til. Filmene blev vist på dk4 og på Politikens hjemmeside.

Afsnit 
Obs! Filmene er oplistet i alfabetisk rækkefølge. Angiv gerne første sendedage.

Eksterne henvisninger

Noter 

Danske film fra 2009
Dokumentarserier fra Danmark
Børnefilm fra Danmark
Rudolf Frederik af Slesvig-Holsten-Sønderborg-Nordborg

Rudolf Frederik af Slesvig-Holsten-Sønderborg-Nordborg (27. september 1645 – 14. november 1688) var en af de mange afdelte sønderborgske hertuger. Han var søn af Hertug Frederik af Slesvig-Holsten-Sønderborg-Nordborg. Ved faderens død i 1658 arvede han sammen med sine brødre faderens lille hertugdømme omkring Nordborg på Als. Storebroderen Hans Bugislav overtog regeringen mod at bortpante sine godser til de yngre brødre og sørge for deres underhold. Men allerede i 1669 gik Hans Bugislav fallit, og Nordborg blev inddraget under kronen.

Se også 
 De sønderborgske hertughuse

Kilder

Eksterne links 
 Hans den Yngres efterkommere

Sønderborgske fyrstelige
Huset Oldenburg
Danskere i 1600-tallet
Annick Girardin

Annick Girardin (født 3. august 1964 i Saint-Malo, Ille-et-Vilaine, Bretagne) er en fransk radikal politiker. Hun har deltaget i de skiftende franske regeringer fra 2014 frem til 2022. Siden 2007 er hun blevet valgt til Nationalforsamlingen for Saint-Pierre og Miquelon.

Radikal politiker 
Indtil 2017 var  Annick Girardin medlem af partiet Det radikale Venstreparti (PRG) og derefter af midterpartiet Den radikale Bevægelse - Social og Liberal (MRSL). I år 2000 stiftede hun bevægelsen Cap sur l'avenir (CSA), som hun stadig er leder af.

Statssekretær og minister  
Siden 2014 har Annick Girardin deltaget i socialistisk–Parti Radical de Gauche-regeringerne Manuel Valls I, Manuel Valls II og i Bernard Cazeneuve's regering. Fra 2017 fortsatte hun i midterregeringerne Édouard Philippe I og Édouard Philippe II. 
 
Den 9. april 2014 blev Annick Girardin udnævnt til statssekretær for internationalt samarbejde og fransktalende. Den 11. februar 2016 blev hun minister for offentlige funktioner (Ministre chargé de la fonction publique) og den 17. maj 2017 blev hun minister for de oversøiske områder. Den 6. juli 2020 blev hun udnævnt til minister for havet i Regeringen Jean Castex.

Medlem af Nationalforsamlingen 
Ved valget i 2002 stillede Annick Girardin op, men hun blev ikke valgt. Derimod blev hun valgt ved valgene i 2007, i 2012 og i 2017.

Siden Annick Girardin kom i regeringen i 2014 har hendes suppleanter repræsenteret Saint-Pierre og Miquelon i Nationalforsamlingen i det meste af tiden.  I 2014–juni 2017 og igen fra juli 2017 er Stéphane Claireaux hendes stedfortræder i Nationalforsamlingen. 

I Nationalforsamlingen har Annick Girardin været associeret medlem af den socialdemokratiske parlamentsgruppe Groupe Nouvelle Gauche (2007–2012), fuldt medlem af parlamentsgruppen Groupe radical, républicain, démocrate et progressiste (2012–2014), associeret medlem af Groupe La République en marche (juni–juli 2017).  

Politikere fra Frankrig
Radikale fra Frankrig
Medlemmer af Frankrigs nationalforsamling
Fakkel

En fakkel (fra latin facula der faktisk betyder lille fakkel; se tysk Wiktionary) er en lyskilde bestående af en brændende træstav. Fakler er i dag ikke i daglig brug, men anvendes ceremonielt, blandt andet ved fakkeloptog og den olympiske ild. Fakler er blevet anvendt siden mennesket begyndte at anvende ild.

Moderne fakler består af en smal cylinder med flere lag vokset papir med et håndtag af en rundstav af træ nederst. En fakkel af denne type brænder på omkring en time afhængig af vindforholdene. Stykker af brændende papir kan løsne sig fra faklen.

Fakler som symbol 
Faklen anvendes som et tegn på oplysning, håb, frihed og gud.

Faklen anvendes blandt andet i Frihedsgudinden i New York.

Se også 
 Fyrværkeri

Referencer 

Belysning
Levende lys
Symboler
Fakkel (flertydig)

Ordet fakkel har flere specialiseringer:
 Fakkel - en lyskilde bestående af en brændende træstav
 Fakkel (astronomi) - fakler på solen
 Faklen (tidsskrift) - dansk kulturtidsskrift, der udkom i årene 1996–2001

Se også 
 Sandhedsfaklen - var et ugeblad udgivet af krigsassessor Hald 1834-35, samt et skandaleblad udgivet af Johan Christian Fogh 1859-66
 Die Fackel - Karl Kraus’ avis, som udkom i årene 1899–1936
 Ildvifte - vifte bestående af fem-seks fakler
 Lampe - er afledt af græsk λαμπάς lampás som betyder fakkel
 Navnene Ellen og Helene betyder fakkel eller lysende
 FAKL - Foreningen af kommunalt ansatte læger i FAS
Thierry Braillard

Thierry Braillard (født 24. august 1964 i Bron ved Lyon i departementet Rhône i regionen Auvergne-Rhône-Alpes) er en fransk advokat og radikal politiker. Han var statssekretær for sport fra 2014 til 2017.

Radikal politiker 
Thierry Braillard tilsluttede sig det radikale venstreparti i 1981. I 1987 blev han formand for MJRG (den radikale ungdomsbevægelse). I 1990 blev han medlem af kabinettet for den radikale turismeminister Jean-Michel Baylet.

Statssekretær 2014 – 2017 
Fra 9. april 2014 til den 10. maj 2017 var Thierry Braillard statssekretær for sport. Han var  medlem af de socialistisk –  radikale regeringer Manuel Valls I, Manuel Valls II og af Bernard Cazeneuve's regering. 

I 2017 afløste Laura Flessel ham som sportsminister.

Medlem af Nationalforsamlingen 
Ved valget i 2012 blev Thierry Braillard indvalgt i Nationalforsamlingen for departementet Rhône's 1. kreds. I 2014 – 2017 var Gilda Hobert hans stedfortræder i Nationalforsamlingen. 

I Nationalforsamlingen var Thierry Braillard medlem af den radikale gruppe.  

Politikere fra Frankrig
Radikale fra Frankrig
Gasbelysning

Gasbelysning er af den industrielle revolutions store industrier. Selv om andre gjorde tilsvarende opfindelser andre steder, skyldes den storstilede introduktion af gaslyset William Murdoch, en ansat ved Boulton and Watt, der havde været pioner indenfor udviklingen af dampmaskiner.

Processen i a fremsille bygas bestod af storstilet afgasning af kul i ovne, rensning af gassen (fjernelse af svovl, ammoniak og tunge kulhydrater), lagring og distribution. De første gasværker blev bygget i London mellem 1812 og 1820. De blev snart en af de største forbrugere af kul i Storbritannien.

Gaslys havde effekt på den sociale og industrielle organisering, fordi det gjorde det muligt for fabrikker og forretninger at have længere åbningstider end med tællelys eller olielamper. Indførelsen af gaslys fik nattelivet til at blomstre i byerne, da husene og gaderne kunne oplyses i større grad end tidligere.

Levende lys
Gasser
Himmershøj

Himmershøj (dansk) eller Himmershoi (tysk) er en husgruppe i udkanten af landsbyen Ves i det nordlige Angel i Sydslesvig. Administrativt hører stedet under Ves Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Himmershøj under Munkbrarup Sogn. Sognet lå i Munkbrarup Herred (Flensborg Amt), da Slesvig var dansk indtil 1864. Himmershøj er den vestligste bebyggelse i sognet tæt ved grænsen til Husby Herred og siden 1910 til Flensborg kommune (Kavslund).

Himmershøj er første gang nævnt 1648 (Mejer). Forleddet henføres til Himmerig som navn på et forhenværende skovområde. Navnet forekommer flere gange både som bebyggelses- og naturnavn på dansk (og sydslesvigsk) område (sml. Himmerig ved Harreslev) - og forekommer også i Norge og Sverige. Efterleddet henføres til -hoved (angeldansk hoi) og betgner et fremspring eller hjørne. På dansk findes tilsvarende også Himmerigshoved. I 1779 nævnes her 3 kådnersted.

Noter 

Munkbrarup
Romford

Romford er en stor by i det østlige London, og administrationcenter for London Borough of Havering. Den ligger omkring 23 km nordøst for Charing Cross, og det er en af de store byområder, som er en del af London Plan.

Historisk har Romford været en købstad i grevskabet Essex, og den fungerede som administrativtcentrum for liberty of Havering, indtil det blev opløst i 1892. Gode veje til London og åbningen af en jernbanestation i 1839 var vigtige elementer i byens udvikling og Romfords økonomiske historie understøttede overgangen fra landbrug til let industri og senere detailhandel. Som en del af Londons forstadsområders vækst i 1900-tallet blev Romford udvidet voldsomt og byen oplevede en stor befolkningstilvækst. I 1937 blev den et municipal borough, og det har været en del af Greater London siden 1965, hvor området blev inkorporeret fra Essex.

I dag er Romford et af de største kommercielle, detailhandel, underholdnings og fritidsområder i London, og det har en veludviklet natte-økonomi. I 2011 havde byen et indbyggertal på 122.854.

Referencer 

Bydele i London
Ein Kriegsende

Ein Kriegsende er en novelle af den tyske forfatter Siegfried Lenz fra 1984. Bogen blev oprindelig skrevet som TV film og instrueret af den tyske filmmand Volker Vogeler, men udkom også i bogform kort efter filmen.

En tysk minestryger stationeret i Danmark, får ordre på, at sejle til Kurland for at hjælpe med evakueringen af sårede tyske soldater der er indesluttet af sovjetiske styrker. Undervejs erfarer besætningen, at de tyske tropper i Danmark og Nordvesttyskland har kapituleret. Kaptajnen og officererne vil forsætte til Kurland hvor der stadig kæmpes, men besætningen gør mytteri og overtager skibet. Novellen beskæftiger sig med emner som lydighed, ansvar, overlevelse, moral og justits. 

Bogen bygger på virkelige begivenheder; mytteriet på minestrygeren M 612, hvor 11 tyske besætningsmedlemmer den 5. maj, ved en tysk krigsret blev dømt og henrettet i Sønderborg. Henrettelserne foregik ved midnat mellem den 5. og 6. maj, altså efter tyskerne i Danmark og Nordtyskland havde kapituleret. De sidste rester af Tyskland kapitulerede officielt først den 8. maj 1945. Den sidste henrettelse efter dom fandt sted i Flensborg over to dage efter kapitulationen, om morgenen den 11. maj , hvor marinesoldaten  blev henrettet for undergravelse af disciplinen.

Referencer 

Noveller
Litteratur i 1984
Jung (band)

Jung er et dansk poprock-band, der blev dannet i 2017 af Michael Hovmand på keyboard, Sigurd Boesen på guitar og Jonas Jung Larsen på sang. Jung modtog i august 2020 guld for albummet Blitz.


Diskografi

LP'er 
 Blitz (2020)
 Forfra Forbundet (2021)

Singler

Referencer

Eksterne henvisninger 
 
 
 Jung på Spotify

Musikgrupper fra Danmark
Musikgrupper fra 2017
Deno

Deno er et open source, runtime system for JavaScript og TypeScript. Det benyttes til udvikling af server-side webapplikationer. Deno er baseret på V8 JavaScript og udviklet i Rust. Modsat Node.js indeholder Deno både run-time samt packet-manager - og der derved ikke afhængig af et 3.-parts program til håndtering af pakker.

Historie 
Deno blev annonceret i 2018 af udvikleren af Node.js, Ryan Dahl i foredraget "10 things I hate about Node.js"

Referencer

Eksterne henvisninger 
 

Fri software
Programmering
Internetteknologi
JavaScript
Skralde (mekanik)

En skralde er en spærrefunktion til f.eks. et spil ved at en klinke lægger an mod et tandhjul, så dette kun kan dreje den ene vej.

Se også
 Wire skraldetalje

Mekanik
Emerald Buddha

The Emerald Buddha (Thai: พระแก้วมรกต Phra Kaew Morakot, eller พระพุทธมหามณีรัตนปฏิมากร Phra Phuttha Maha Mani Rattana Patimakon), på dansk Den Smaragdgrønne Buddha, er en 66 centimeter høj figur af den mediterende Siddharta Gautama siddende i lotusposition. Figuren er placeret i Wat Phra Kaew-templet ved det thailandske kongepalads Grand Palace i Bangkok. Den grønne Buddha er fremstillet af halvædelstenen Jaspis (også kaldt agat), og ikke som navnet ellers antyder af jade. Figuren er iklædt tøj af guld, hvor der skiftes mellem tre sæt tøj, der symboliser Thailands tre årstider: sommer, regntid og vinter.

Historie 

Emerald Buddha-figuren er oprindeligt fremstillet for omkring 600 år siden i Lan Na, et kongerige i det nordlige Thailand fra 1292 til 1775 med Chiang Mai som hovedstad fra 1296. I 1552 blev den grønne Buddha-figur flyttet til Laos, efter at monarkierne Lan Na og Lan Xang fusionerede. Figuren blev beslaglagt af den thailandske general Chao Phraya Chakri under en invasion af Laos i 1779 og bragt til Thonburi – den ny hovedstad efter Ayutthayas fald i 1767 – hvor den blev placeret i templet Wat Arun. Senere omstyrtede general Chakri kong Taksin og blev selv kong Rama I, og grundlagde Chakri-dynastiet – det nuværende thailandske kongehus – med hovedsæde i Bangkok, på den modsatte siden af Chao Phraya-floden. Den gamle artefakt blev i 1784 flyttet til Wat Phra Kaew (dansk: Templet for den grønne munk) ved det ny kongepalads, Grand Palace.

Emerald Buddha betragtes som beskytteren af det ny Bangkok-rige og er den helligste besiddelse i Chakri-dynastiet. En af den thailandske konges vigtigste pligter er, at skifte klæder på Buddha-figuren tre gange om året, for at markere ændringerne i de thailandske sæsoner.

Referencer 

Kultur i Thailand
Thailands historie
Skralde (legetøj)

En skralde er et støjende instrument, der virker ved at et trætandhjul tvinges rundt mod et stykke træ, der sidder spændt op mod tandhjulet som en form for bladfjeder. Skralden svinges rundt i luften. Kendes som et stykke larmende legetøj til bl.a. nytår.

Ordet skraldemand kommer heraf – I byerne i gamle dage kaldte skraldens lyd folk på gaden med deres affald, så det kunne komme med på vognen. Heraf er dannet ord som skraldespand og skrald (= affald), og heraf atter skraldgas, skraldgasværk, osv.

Legetøj
Carl Kellner (optiker)

Carl Kellner (26. marts 1826 i Hirzenhain - 13. maj 1855 i Wetzlar) var en tysk opfinder og fremstiller af teleskoper og mikroskoper. Han opnåede først berømmelse efter at have opfundet sit kendte Kellner-okular. Hans udstyr blev leveret i hele Tyskland og udlandet og blev anerkendt i videnskabskredse for sin kvalitet. "Optische Institut" blev grundlagt af Kellner og var startskuddet til Wetzlars optiske industri. Dette værksted havde under Kellner op til 12 medarbejdere. I de knap seks år under hans ledelse blev omkring 130 mikroskoper og omkring 100 små og store teleskoper og kikkerter produceret. Gennem flere år arbejdede Kellner tæt sammen med sin ven Moritz Hensoldt, der grundlagde endnu en optikerforretning i Wetzlar.
Kellner døde i en alder af 29 år i 1855 af lungetuberkulose, som han havde lidt af året før. Kort før sin død blev han tildelt guldmedaljen for fremragende arbejdsmæssige præstationer af Kongen af Preußen. Kellner var gift, men efterlod sig ingen børn.
Efter Kellners død blev butikken videreført af hans tidligere medarbejder Friedrich Belthle (1828–1869). Efter dennes død 14 år senere blev butikken overtaget af Ernst Leitz og under navnet Leitz til en af de største mikroskopfremstillere og optikvirksomheder i verden. Efter en fission af koncernen hedder optikforretningen Leica Microsystems, og hovedsædet er som før i Wetzlar.

Optikere
Personer fra Tyskland
Distributivitet

Inden for matematik er distributivitet en egenskab ved en algebraisk operator. Når to operatorer ∗ og + virker på vilkårlige elementer  og  i en mængde S, siges ∗ at være venstre-distributiv i forhold til + hvis

at være højre-distributiv i forhold til + hvis

og at være distributiv i forhold til + hvis den er både venstre- og højre-distributiv.

Eksempel
Hvis ∗ står for multiplikation, + står for addition og / står for division, følger heraf, at man kan "gange ind i parenteser" og vice versa:
2 ∗ (1 + 3) = (2 ∗ 1) + (2 ∗ 3), 
men ikke dividere på samme måde:
2 / (1 + 3) ≠ (2 / 1) + (2 / 3).

Se også
 Associativitet
 Kommutativitet

Referencer

Aritmetik
Algebra
Richard Barrow

Richard Barrow er en "populær og indflydelsesrig" britisk blogger bosiddende i Thailand, som siden 1998 har skrevet om landet for både fastboende udlændinge, såkaldte "expats", og turister. Hans blogs har tillige de thailandske myndigheders interesse.

Richard Barrow har boet i Thailand siden 1994, hvor han blev ansat til at varetage computerafdelingen på en skole i Samut Prakan, en provins og bydel i Bangkok-området. Foruden sit arbejde på skolen blogger han con amore (ukommercielt for fornøjelsens skyld) om liv og rejser i Thailand på såvel sine egne Internetdomæner, som på de sociale medier Facebook, Instagram og Twitter.

Ved flere lejligheder har Richard Barrow vakt de thailandske myndigheders interesse i at løse opgave i relation til udlændinge, blandt andet i forbindelse med nationens nedlukning grundet coronaviruspandemien i forsommeren 2020, hvor titusindvis at udlændinge strandede med visa, der udløb og skulle forlænges. Barrows blogs med fotos af lange køer ved immigrationskontorerne, var blandt andet medvirkende til, at regeringen indførte visumamnesti.

Tidlige, i august 2019 talte Barrow i Foreign Correspondents’ Club of Thailand (Udenlandske korrespondenters forening i Thailand) om en såkaldt TM30-formular, som alle udlændinge skal undfylde inden 24 timer, hvis de har været mere et et døgn væk fra den registrerede adresse, hvilket for mange var problematisk. Reglerne, der havde været gældende siden 1979. I juni måned 2020 meddelte myndighederne, at man lempede reglerne for fastboende udlændinge.

Den 31. december 2020 blev Richard Barrow tildelt den britiske orden British Empire Medal (Civil Division) for service til britiske borgere i udlandet.

Referencer

Externe henvisninger 
 Richard Barrow in Thailand, writing about Thailand on Blogs and Social Media, blog.
 Writing about Thailand on Blogs and Social Media Thai Travel News and Events, Explore Thailand with Travel Blogger Richard Barrow, blog.
 Richard Barrow in Thailand, Facebook.
 Richard Barrow in Thailand, Instagram.
 Richard Barrow in Thailand, Twitter.

Tjek fødselsår
Bloggere
Personer fra Storbritannien
Alana Cook

Alana Simone Cook (født 11. april 1997) er en kvindelig amerikansk fodboldspiller, der spiller forsvar for OL Reign i National Women's Soccer League og USA's kvindefodboldlandshold, siden 2019.

Cook fik officielt debut på det amerikanske A-landshold d. 7. november 2019, i en venskabskamp mod .

Karriere

Paris Saint-Germain 
I januar 2019, valgte Cook at stoppe på Stanford University og kunne nu begynde hendes seniorkarriere.. Hun valgte i stedet at forfølge muligheder i Europa, ved at underskrive en tre-årig aftale med det franske Division 1 Féminine-klub Paris Saint-Germain.

OL Reign (leje) 
Den 16. juni 2020, skiftede Cook, på en lejeaftale, til den amerikanske NWSL-klub OL Reign.

Referencer

Eksterne henvisninger 
 

Kvindelige fodboldspillere fra USA
Fodboldspillere fra USA
Fodboldspillere fra Paris Saint-Germain Féminines
Fodboldspillere fra OL Reign
Alain Senderens

Alain Senderens (2. december 193925. juni 2017) var en førende fransk kok og udøver af Nouvelle cuisine. Le Figaro krediterede ham som opfinderen af mad- og vinparringer.

Biografi 
Senderens blev født i Hyères, Var, Frankrig og afsluttede gymnasiet i Labatut-Rivière. Før Senderens flyttede til Paris, var han i lære på Ambassador Hotel i Lourdes. I Paris arbejdede Senderens på kendte restauranter som La Tour d'Argent og Lucas Carton, som han senere kom til at eje. Senere blev Senderens souschef på en Hiltonrestaurant i nærheden af Paris-Orly Lufthavn.

Senderens åbnede i 1968 L'Archestrate i Paris, som han drev indtil 1985. I 1978 modtog restauranten tre Michelinstjerner. Senderens var kok hos Lucas Carton fra 1985 og indtil 2005, hvor han tog ejerskab over restauranten og omdøbte den til Senderens. I 2005 blev Senderens den første kok, der gav sine tre Michelinstjerner tilbage, efter at restauranten blev relanceret. På det tidspunkt udtalte han, at han ikke kunne tage en overkommelig pris for måltider og samtidigt overholde Michelinkravene. Ifølge Senderens resulterede det i, at kunderne i stedet betalte en tredjedel af de tidligere priser og vendte oftere tilbage, hvilket genererede et overskud, der var næsten fire gange større end det tidligere. På trods af at han gav afkald på sine tre stjerner, blev Senderens senere tildelt to stjerner af Michelin. I 2013 solgte Senderens restauranten, der igen kom til at hedde Lucas Carton.

Indflydelse 
The New York Times kaldte ham en grundlægger af Nouvelle cuisine, og han er anerkendt som en pioner inden for mad- og vinparringer. Senderens oplærte en række bemærkelsesværdige kokke, herunder Alain Passard, der overtog L'Archestrate og omdøbte den til Arpège, Alain Solivérès fra Taillevent, Christian Le Squer fra Le Cinq og Christopher Hache fra Hôtel de Crillon.

Referencer 

Officerer af Æreslegionen
Kokke fra Frankrig
Jernværk

Et jernværk eller jernstøberi er en fabrik, hvor jern bliver reffineret ved omsmeltning, og hvor støbejern- og stålprodukter bliver fremstillet. Jernværker blev udbredte, da højovne begyndte erstatte tidligere metoder til jernudvinding. Efter opfindelsen af Bessemerprocessen blev convertere udbredte, og stålværker erstattede jernværkerne.

Eksterne henvisninger 

Industrielle revolution
Værk
Industri
Dzubas

Dzubas er et efternavn og kan henvise til:

 Willy Dzubas (1877 - 1947), tysk grafiker og maler, onkel til Friedel Dzubas 
 Friedel Dzubas (1915 - 1994), tyskfødt amerikansk abstrakt maler
Human coronavirus 229E

Human coronavirus 229E ('HCoV-229E') er en art af coronavirus, der inficerer mennesker og flagermus.
Det er en indkapslet, enkeltstrenget (single-stranded) RNA-virus med positiv sense, der trænger ind i værtscellen ved at binde til APN-receptoren (aminopeptidase N).
Sammen med Human coronavirus OC43 (et medlem af Betacoronavirus-slægten) er det en af de virus, der er ansvarlig for forkølelse.
HCoV-229E er medlem af slægten Alphacoronavirus og underslægten Duvinacovirus.

Referencer

Se også 
 Virusklassifikation – Definition af termer (virus)

Eksterne henvisninger 
  Wikispecies har taksonomi med forbindelse til Human coronavirus 229E
 "Human coronavirus 229E, OC43, NL63, HKU1 (RNA) (R-nr. 2058)" hos Ssi.dk, Statens Seruminstitut
 Om Human coronaviruses (bl.a. 229E) hos Virology-online.com, Virology online ("Human coronaviruses were first isolated in the mid 1965 from volunteers at the Common Cold Unit. ..."
 'Coronaviruses' hos Micro.msb.le.ac.uk, University of Leicester
 Alphacoronavirus hos Viralzone.expasy.org, ViralZone, (SIB Swiss Institute of Bioinformatics)
 "About the Coronaviridae family" hos Viprbrc.org, Virus Pathogen Resource
 'Taxon identifiers'. Engelsk hjælpeside til 'taksonindentifikatorer'

Coronaviridae
Borre (flertydig)

Borre  har flere betydninger:

 Borre, en landsby på den østlige del af Møn
 Borre Å, et vandløb i Midtjylland
 Borre Sogn, et sogn i Stege-Vordingborg Provsti
 Borre Sømose, en tidligere fjord
 Borre Station, en jernbanestation på Hortenlinjen
 Borren, en halvø på det nordlige Møn

Personer 
 Anthony Vanden Borre, en congolesisk født belgisk fodboldspiller
 Charles Borre Selby, en dansk diplomat og godsejer
 Claus Borre, en dansk sportsjournalist
 Harald Borre, en dansk maler
 Martin Borre, en dansk journalist
 Peter Borre, en dansk handelsmand

Se også 
 Borreby